
Noteikumi par universālā pasta pakalpojuma saistību izpildes tīro izmaksu kompensēšanu
 
Izdoti saskaņā ar Pasta likuma 31.panta otro daļu
· 1. Noteikumi nosaka termiņus un kārtību, kādā:
· 1.1. universālā pasta pakalpojuma sniedzējs pieprasa universālā pasta pakalpojuma saistību izpildes tīro izmaksu (turpmāk - tīrās izmaksas) kompensēšanu no valsts budžeta;
·  
· 1.2. no valsts budžeta veic tīro izmaksu kompensēšanu.
· 2. Ja Sabiedrisko pakalpojumu regulēšanas komisija (turpmāk – Regulators) ir apstiprinājusi tīrās izmaksas par iepriekšējo kalendāra gadu, kurā universālā pasta pakalpojuma saistību izpilde ir radījusi zaudējumus (turpmāk - zaudējumi), universālā pasta pakalpojuma sniedzējs pēc tīro izmaksu apmēra apstiprināšanas,  bet ne vēlāk, kā līdz kārtējā gada 30.novembrim, iesniedz Satiksmes ministrijā pieteikumu tīro izmaksu kompensēšanai Regulatora apstiprinātajā apmērā (turpmāk - pieteikums).
· 3. Satiksmes ministrija, pamatojoties uz iesniegto pieteikumu, nodrošina kompensācijas izmaksu universālā pasta pakalpojuma sniedzējam līdz kārtējā gada 20.decembrim.
· 4. Līdzekļi šo noteikumu 2.punktā minētās kompensācijas izmaksai paredzēti valsts budžetā Satiksmes ministrijas  budžeta programmā “02.00.00 Kompensācija par abonētās preses piegādi un saistību izpildi”.
·  
· 5. Ja gadskārtējā  Satiksmes ministrijas budžetā šim mērķim paredzētie valsts budžeta līdzekļi nav pietiekami, lai kompensētu šo noteikumu 2.punktā minētās tīrās izmaksas kārtējā gadā, un izmaksātā kompensācija par saistību izpildi ir bijusi mazāka nekā pieteikumā norādītā summa, starpību izmaksā līdz nākamā gada 31.janvārim.
·  
· 6. Lai nodrošinātu kompensācijas izmaksām nepieciešamo finansējumu, Satiksmes ministrija  nākamā kalendāra gada valsts budžeta un vidēja termiņa budžeta izstrādes procesā ņem vērā universālā pasta pakalpojuma sniedzēja iesniegto informāciju par prognozētajiem zaudējumiem turpmākajos gados.
·  
· 7. Universālā pasta pakalpojuma sniedzējs katru gadu līdz 15.aprīlim iesniedz Satiksmes ministrijā informāciju par šajos noteikumos 2.punktā minēto  zaudējumu prognozēto apmēru turpmākajiem trijiem gadiem.
· 
·  

